钦定古今图书集成/明伦汇编/氏族典/第249卷 > 张玉
## 钦定古今图书集成/明伦汇编/氏族典/第249卷 > 张玉

按《畿辅通志》：“玉，吴桥人。成化丙戌进士，任监察御史，
正色立朝，权贵敛手。寻按关陕，进廉去贪，风裁振肃。
六年，升浙江按察司佥事，升福建副使。未几，转按察
使，升左布政使。弘治七年，以荐进顺天府尹。时民方
困于征输，玉条陈其利害上之，岁减数十万缗，居者
安堵，流离者复业。丁巳，巡抚辽阳，谨斥堠，严燧烽，敦”
信义。庚午乞骸骨归。